توکیو-2020 یای اولیمپیا اویون‌لاری آچیلیش مراسیمی ایله یولون 23-ده رسمی اولا‌راق ایستارت گؤتوردو
ژاپونیا میللی ایستادیوموندا باش توتان تدبیرده 950 رسمی شخص ایشتیراک ائتدی.
آچیلیشدا اولجه موختلیف کومپازیسیا‌لار ایجرا ائدیلیب و آتشفشان‌لیق اولوب. داها سونرا ژاپونیا بایراغی آرئنایا گتیریلیب و دؤولت مارشی سسلندیریلیب.
"ایره‌لییه حرکت" آدلانان آچیلیش مراسیمینده کوروناویروس پاندمیسی قوربان‌لاری‌نین خاطره‌سی 1 دقیقه‌لیک سوکوتلا یاد اولونوب، همچنین 2011-جی ایلده ژاپونیا تاریخینده‌کی ان داغیدیجی زلز‌له‌دن سونرا اؤلکه‌نین یئنی‌دن برپاسینی عکس ائتدیرن کومپازیسیا گؤستریلیب.
مراسیم ایشتیراکچی‌لاری میدانین مرکزینده آغاج‌دان اولیمپیا حالقا‌لاری دوزلدیب‌لر و بوتون بون‌لار فیشنگ‌لرله موشاییت اولونوب.
اؤلکه‌لرین بایراق‌لارینی ایلک دفعه ایکی ایدمانچی داشیدی. داها اوولکی اولمپیادا‌لاردا بو هیجانی بیر ایدمانچی یاشایارکن، ایکی ایدمانچی‌نین توکیو 2020-دن اول جنسیت برابرلیگینی وورغولاماق ایکی ایدمانچی‌نین بایراق داشیماسی ایستیقامتینده قرار آلینمیشدی.
اویون‌لاردا 58-ی کیشی و 50-سی قادین اولماقلا عمومی‌لیکده 108 ایدمانچی ایله موباریزه آپارا‌جاق اولان تورکیه بایراغینی گنج میللی اوزگوچولر مروه تونجل و برکه ساکا داشیدی‌لار.
قئید ائدک کی، توکیو-2020 آوقوستون 8-ده باشا چاتا‌جاق.
